Η **Λεϊσάν Αλμπερτόβνα Ουτιάσεβα** (ρωσικά: Ляйсан Альбертовна Утяшева‎‎
, Μπασκίρ: Ләйсән Альберт ҡыҙы Үтәшева, γεννηθείσα την 28 Ιουνίου 1985) είναι Ρωσίδα παρουσιάστρια τηλεοπτικών προγραμμάτων, δημόσια προσωπικότητα, και αθλήτρια της ατομικής ρυθμικής γυμναστικής που έχει κερδίσει μετάλλια από τις δύο συμμετοχές της στους τελικούς του Γκραν Πρι ρυθμικής γυμναστικής. Τώρα, η Ουτιάσεβα εργάζεται ως επιτυχημένη επιχειρηματίας, είναι η ιδρύτρια του διαδικτυακού προγράμματος «Sila Voli», είναι μία από τους Πρεσβευτές του Παγκόσμιου Κυπέλλου Ποδοσφαίρου 2018 και μητέρα δύο παιδιών. Έγινε γνωστή για την την δυναμική ισορροπία με 2 ή 3 σχήματα, ή και με περιστροφή. Στην πορεία της σταδιοδρομίας της υπέστη έναν τραυματισμό.

Σταδιοδρομία
------------

Η Ουτιάσεβα σε ένα εορταστικό σόου
Η πρώτη προπονήτρια της Ουτιάσεβα ήταν η Άλα Γιανίνα. Όταν η Ιρίνα Βίνερ προσκάλεσε τις δύο τους να ενταχθούν στο Ολυμπιακό Κέντρο της Μόσχας, μόνο η Ουτιάσεβα δέχτηκε και μετακόμισε.

Το 2001 κατάφερε κέρδισε την τρίτη θέση στο Ρωσικό Πρωτάθλημα. Στη συνέχεια αγωνίστηκε στο Παγκόσμιο Πρωτάθλημα του 2001 στο Βερολίνο όπου κέρδισε χρυσά μετάλλια στο σύνθετο ατομικό και στα όργανα κορύνες, μπάλα, σχοινί και στεφάνι. Στα Παγκόσμια Παιχνίδια 2001 στο Ακίτα Ιαπωνίας η Ουτιάσεβα κέρδισε τέσσερα ασημένια μετάλλια, με χρυσή την συναθλήτριά της Ιρίνα Τσατσίνα, στους τελικούς σε σχοινί, στεφάνι, μπάλα και κορύνες. Κέρδισε το ασημένιο μετάλλιο σύνθετου ατομικού στους Τελικούς Γκραν Πρι 2001 στο Ντέβεντερ, και επίσης 2 χρυσά μετάλλια στα όργανα με κορύνες και σχοινί. Ήταν μέλος της ρωσικής ομάδας που κέρδισε το χρυσό μετάλλιο στο Παγκόσμιο Πρωτάθλημα 2001 στη Μαδρίτη αλλά τελικά η νίκη τους ακυρώθηκε επειδή οι συναθλήτριές της Αλίνα Καμπάεβα και Ιρίνα Τσατσίνα βρέθηκαν θετικές στον έλεγχο για απαγορευμένο διουρητικό.

Τον Σεπτέμβριο 2002 η Ουτιάσεβα τραυματίστηκε στο πόδι από κακή προσγείωση στην προπόνηση ενώ βρισκόταν στη Σαμάρα, αλλά στην ακτινογραφία δεν φάνηκε κάταγμα οπότε συνέχισε την προπόνηση και τους αγώνες για τους επόμενους οκτώ μήνες. Στους Τελικούς Γκραν Πρι 2002 στο Ίνσμπρουκ η Ουτιάσεβα αισθάνθηκε πόνο στα πόδια της και αποσύρθηκε από το διαγωνισμό μετά τους τελικούς στο στεφάνι. Σε μια εξειδικευμένη κλινική στο Βερολίνο, η μαγνητική τομογραφία έδειξε ότι τα σκαφοειδή οστά και των δύο ποδιών της είχαν πολλά κατάγματα. Υποβλήθηκε σε επέμβαση και επέστρεψε στο άθλημα το 2004, αλλά δεν μπορούσε πια να εκτελέσει τα άλματά της, οπότε αποσύρθηκε από τα πρωταθλήματα και ολοκλήρωσε την καριέρα της το 2006.

Η Ουτιάσεβα συνέχισε να εμφανίζεται σε εορταστικά γκαλά και, επίσης, άρχισε να εργάζεται ως προπονήτρια. Πρωταγωνίστησε στο σόου του Αλεξέι Νέμοφ το 2007 μαζί με άλλα επιτυχημένους αθλητές της ρυθμικής γυμναστικής όπως την Γιούλια Βαρσούκοβα. Συμμετείχε στην κριτική επιτροπή των Ρώσικων καλλιστείων για την ανάδειξη της Μις Ρωσία το 2012, 2014, 2016 και 2017.

Προσωπική ζωή
-------------

Η Λεϊσάν Ουτιάσεβα γεννήθηκε από μητέρα μπασκίρ, την Ζούλφι Ουτιάσεβα, και πατέρα μικτής ρωσικής, Πολωνικής, και Ταταρικής του Βόλγα καταγωγής, τον Άλμπερτ Ουτιάσεβ. Μεταστράφηκε στον Ορθόδοξο Χριστιανισμό από το Ισλάμ. Παντρεύτηκε τον Ρώσο ηθοποιό και κωμικό Πάβελ Βόλια, με τον οποίο απέκτησε έναν γιο, τον Ρόμπερτ, που γεννήθηκε στο Μαϊάμι της Φλόριντα. Το καλοκαίρι του 2015 γεννήθηκε η κόρη της, Σοφία.

Αναφορές
--------

1. ↑  (Αγγλικά) *FIG database*. 2003. Ανακτήθηκε στις 4  Απριλίου 2022.
2. ↑  «Liasan Utiasheva , official site» (στα Αγγλικά). Αρχειοθετήθηκε από το πρωτότυπο στις 25 Μαρτίου 2019. Ανακτήθηκε στις 25 Μαρτίου 2019.
3. ↑  «ИСПАНСКИЙ ВЕРНИСАЖ». *Телерадиокомпания "АССАМБЛЕЯ-ТВ"* (στα Αγγλικά). Αρχειοθετήθηκε από το πρωτότυπο στις 5 Οκτωβρίου 2017. Ανακτήθηκε στις 25 Μαρτίου 2019.
4. ↑  «Κανονισμοί ρυθμικής γυμναστικής» (PDF). Αρχειοθετήθηκε από το πρωτότυπο (PDF) στις 25 Μαρτίου 2019.
5. ↑  «Βασικές κινήσεις ρυθμικής γυμναστική» (PDF). Αρχειοθετήθηκε από το πρωτότυπο (PDF) στις 13 Ιουλίου 2018.
6. ↑  «Θεωρία βασικών ασκήσεων ρυθμικής γυμναστικής» (PDF). Αρχειοθετήθηκε από το πρωτότυπο (PDF) στις 25 Μαρτίου 2019.
7. ↑  «2001 World Cup Final Results». .  Εξωτερικός σύνδεσμος στο `|publisher=` (βοήθεια)
8. ↑  «Ляйсан Утяшева приняла решение уйти из большого спорта». Sovsport.ru. 21 Απριλίου 2006. Αρχειοθετήθηκε από το πρωτότυπο στις 2 Δεκεμβρίου 2013. Ανακτήθηκε στις 27 Μαΐου 2012.
9. ↑  «Ляйсан Утяшева, рождённая в раю — Советский спорт, 22 февраля 2003, № 33 (15978)». Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 25 Μαρτίου 2019.
10. ↑  Ляйсан Утяшева пишет стихи — Комсомольская правда, 29 мая 2009
11. ↑  «Ляйсан Утяшева, рожденная в раю — Советский спорт, 22 февраля 2003, №33(15978)». Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 25 Μαρτίου 2019.
12. ↑  Еврейская община Ярославля встретилась со знаменитой спортсменкой Ляйсан Утяшевой — Иудаизм-пресс, 21/05/2006[*νεκρός σύνδεσμος*]